# REPUBLIKA HRVATSKA

# KOPRIVNIČKO-KRIŽEVAČKA ŽUPANIJA

# VIJEĆE RODITELJA OSNOVNE ŠKOLE SOKOLOVAC

KLASA: 003-01/18-01/03

URBROJ: 2137-33-01-18-2

Sokolovac, 09.03.2018.

*Z A P I S N I K*

sa ***3. sjednice Vijeća roditelja*** Osnovne škole Sokolovac održane dana 09.03.2018. godine u 16,00 sati u prostoriji škole, učionica glazbene i likovne kulture.

Sjednicu Vijeća roditelja sazvao je i sjednici predsjedava Goran Dević, predsjednik ( dalje u tekstu: Predsjedavatelj sjednice)

Sjednici prisustvuje 13 članova Vijeća roditelja:

Anita Žerjav, predstavnica 1.r., Ana Jelak, predstavnica 2.r., Mirko Vojvodić, predstavnik 3.r, Slađana Vincek, predstavnica 4.r, Alma Lukan, predstavnica 6.b r, Blaženka Kos, predstavnica 7.a razreda,Marina Mar, predstavnica 7.b r, Goran Dević predstavnik 8. r, Marina Bugarin Knežević, predstavnica PŠ Srijem, Gordana Petani, predstavnica PŠ Srijem, , Biljana Ban, predstavnica Pš Velika Mučna , Martina Križek, predstavnica PŠ Mala Mučna i Dejan Mrzlečki, predstavnik PŠ Mala Mučna.

Sjednici nisu prisustvovali: Dražen Katalenić, predstavnik 5.a r, Sanja Savić, predstavnica 5.b r, Iva Miličević, predstavnica 6.a r, Milan Podravac, predstavnik PŠ Velika Mučna, Marina Borović, predstavnica PŠ Velika Mučna i Slađana Stojanović, predstavnica PŠ Veliki Botinovac

Predsjedavatelj sjednice konstatira da sjednici prisustvuje potrebna većina članova, prisutno je 13 od 19 članova izabranih u Vijeće roditelja za školsku godinu 2017./2018..

Sjednici prisustvuje ravnatelj škole Saša Korkut i tajnica škole Marijana Razman, kao zapisničar.

Za sjednicu Vijeća roditelja predložen je sljedeći *DNEVNI RED:*

1. Donošenje Odluke o nadoknadi nastave

Budući da nije bilo drugih prijedloga ni primjedbi ravnatelj daje na usvajanje predloženi dnevni red, članovi Vijeća roditelja jednoglasno su prihvatili predloženi dnevni red te prešli na rad po istome.

**Točka 1.**

Pod točkom 1. Donošenje Odluke o nadoknadi nastave predsjednik Vijeća roditelja daje riječ ravnatelju koji obrazlaže da zbog činjenice da se zbog vremenskih neprilika, snijega i leda nije održala nastava 5 dana, 4 dana u veljači te jedan dan u ožujku potrebno je nadoknaditi nastavu. Izmjenom i dopunom Godišnjeg plana i programa rada će se 4 nenastavna dana u veljači promijeniti u nastavne i s njima je 175 nastavnih dana.

Ostaje jedan dan kad nije održana nastava u ožujku i treba ga nadoknaditi da bi se zadovoljio minimalni broj nastavnih dana u školskoj godini 2017./2018.

ZAPISNIČAR : PREDSJEDNIK VIJEĆA RODITELJA:

Marijana Razman Goran Dević

Učiteljsko vijeće predlaže da taj dan bude 29.03.2018. (četvrtak) prvi dan proljetnog odmora učenika. Ravnatelj također predlaže taj dan zbog činjenice da je bolji izbor nego nego subota zbog činjenice da je to ionako radni dan za sve zaposlene u školi, ali želi čuti mišljenje roditelja.

Otvara se rasprava, roditelji također predlažu 29.03. 2018. kao dan nadoknade nastave zbog činjenice da će se nastava održati u kontinuitetu, bolje je za djecu nego da imaju nadoknadu subotom što bi značilo 6 nastavnih dana u tjednu.

Vijeća roditelja Osnovne škole Sokolovac jednoglasno donosi

**POZITIVNO MIŠLJENJE**

Dan 29.03.2018. godine utvrđuje se kao nastavni dan u Osnovnoj školi Sokolovac u drugom obrazovnom razdoblju školske godine 2017/2018.

Obrazloženje

Dana 06.ožujka 2018. godine u Osnovnoj školi Sokolovac nije održana nastava zbog vremenskih neprilika, snijega i leda te je nužno održati nastavu predloženog dana zbog pridržavanja propisanog broja minimalni nastavnih dana u školskoj godini 2017./2018.

Kako nije bilo daljnjih pitanja ni prijedloga, ravnatelj se zahvalio svima prisutnima na sudjelovanju.

Sjednica Vijeća roditelja zaključena je u 16.20 sati.

ZAPISNIČAR : PREDSJEDNIK VIJEĆA RODITELJA:

Marijana Razman Goran Dević